Stanislovas Čėsna

Stanislovas Čėsna (1864 m. gegužės 8 d. Meškučių kaime, Marijampolės apskritis – 1954 m. rugsėjo 15 d., Sasnavoje) – Romos katalikų kunigas, Sasnavos klebonas, publicistas, visuomenininkas.
miniatiūra|160px|left|St. Čėsnos kapas prie Sasnavos bažnyčios

 Biografija 
Gimė žinomoje ūkininkų Čėsnų šeimoje. Jų sodyboje, vadinamoje Česnyne, be Stanislovo išaugo: sesuo Marytė (1866–1926) – ištekėjusi už knygnešio Antano Žmuidzino ir išauginusi septynis vaikus; brolis Jonas Čėsna (1870–1912) – žymus lietuvybės veikėjas, knygnešys. Baigė Seinų kunigų seminariją ir 1890–1893 m. vikaravo Balbieriškyje, o 1893–1904 m. – Marijampolėje. Nuo 1904 m. – pirmasis Sasnavos klebonas. Pirmiausiai ten pastatė kleboniją, o 1938 metais – mūrinę Švenčiausios Mergelės Marijos Vardo bažnyčią. Šiame miestelyje Stanislovas Čėsna klebonu ištarnavo net 45 metus.

Aktyviai dalyvavo visuomeninėje veikloje, rėmė knygnešius. Palaikė ryšius su „Sietyno“ draugija. Slapyvardžiu Nemo bendradarbiavo „Vadove“, „Šaltinyje“, „Vilnyje“ ir kituose lietuviškose leidiniuose. Vienas iš „Žagrės“ draugijos steigėjų. 1917 m. dalyvavo Vilniaus konferencijoje, išrinkusioje Lietuvos Tarybą, kuri paskelbė šalies Nepriklausomybę.

Kategorija:Vilniaus konferencijos dalyviai
Kategorija:Knygnešiai
Kategorija:Lietuvos kunigai
Kategorija:Lietuvos publicistai
Kategorija:Sietyno organizacijos nariai